It⁠-⁠tweġiba tal⁠-⁠Bibbja Il⁠-⁠Bibbja tgħid li Alla jrid li n⁠-⁠nies 'jitbiegħdu miż⁠-⁠żína,' jew, l⁠-⁠immoralità sesswali. ( 1 Tessalonikin 4:3 ) Bħalma hu użat fil⁠-⁠Bibbja, it⁠-⁠terminu "żína," jew, immoralità sesswali, jinkludi l⁠-⁠adulterju, atti omosesswali, u sess bejn raġel u mara li mhumiex miżżewġin. Alla għala jimpurtah jekk il⁠-⁠koppji jiżżewġux jew le? Xi ngħidu dwar li raġel u mara jgħixu flimkien qabel jiżżewġu biex jaraw jekk jaqblux? Il⁠-⁠koppji kif jistaʼ jkollhom żwieġ b'saħħtu? Alla għala jimpurtah jekk il⁠-⁠koppji jiżżewġux jew le? L⁠-⁠arranġament taż⁠-⁠żwieġ ġej mingħand Alla. Hu stabbilieh meta għaqqad lill⁠-⁠ewwel koppja umana flimkien. ( Ġenesi 2:22⁠-⁠24 ) Hu ma riedx li raġel u mara jgħixu flimkien mingħajr ma jkunu miżżewġin. Alla jaf x'inhu l⁠-⁠aħjar għall⁠-⁠bnedmin. Hu ħalaq iż⁠-⁠żwieġ biex ikun għaqda permanenti bejn raġel u mara, u din kellha tkun taʼ benefiċċju u protezzjoni għall⁠-⁠membri kollha tal⁠-⁠familja. Ejja naraw tixbiha sempliċi. Meta tixtri biċċa għamara, l⁠-⁠istruzzjonijiet tal⁠-⁠manifattur juruk kif għandek tgħaqqadha. Bl⁠-⁠istess mod, l⁠-⁠istruzzjonijiet li jagħtina Alla jgħidulna kif jistaʼ jkollna familja magħquda. Jekk in⁠-⁠nies jgħixu skont dak li Alla jqis li hu tajjeb jew ħażin, se jkun għall⁠-⁠ġid tagħhom.—⁠ Isaija 48:17, 18 . L⁠-⁠istruzzjonijiet tal⁠-⁠manifattur juruk kif tgħaqqad biċċa għamara flimkien. Bl⁠-⁠istess mod, l⁠-⁠istruzzjonijiet t'Alla jgħidulna kif ikollna familja magħquda Is⁠-⁠sess barra ż⁠-⁠żwieġ jistaʼ jkollu konsegwenzi serji. Pereżempju, jistaʼ jirriżulta fi tqala mhix mixtieqa, f'mard trasmess sesswalment, u f'ansjetà. Alla ta l⁠-⁠abbiltà lill⁠-⁠irġiel u n⁠-⁠nisa biex ikollhom it⁠-⁠tfal permezz tas⁠-⁠sess. Alla jqis il⁠-⁠ħajja bħala xi ħaġa sagra, u għalhekk l⁠-⁠abbiltà biex in⁠-⁠nies iġibu t⁠-⁠tfal fid⁠-⁠dinja hija rigal prezzjuż. Alla jrid li nittrattaw dan ir⁠-⁠rigal b'rispett billi nużaw l⁠-⁠arranġament tiegħu taż⁠-⁠żwieġ kif irid hu.—⁠ Ebrej 13:4 . Xi ngħidu dwar li raġel u mara jgħixu flimkien qabel jiżżewġu biex jaraw jekk jaqblux? Li koppja tgħix flimkien għal xi żmien u ma tkunx marbuta mhix is⁠-⁠sigriet għal suċċess fiż⁠-⁠żwieġ. Minflok, ir⁠-⁠relazzjonijiet jirnexxu meta kemm ir⁠-⁠raġel u kemm il⁠-⁠mara jkunu determinati li jibqgħu leali lejn xulxin u jaħdmu flimkien biex jegħlbu l⁠-⁠problemi. * Iż⁠-⁠żwieġ isaħħaħ id⁠-⁠determinazzjoni li tnejn jibqgħu leali lejn xulxin.—⁠ Mattew 19:6 . Il⁠-⁠koppji kif jistaʼ jkollhom żwieġ b'saħħtu? M'hemm l⁠-⁠ebda żwieġ perfett. Madankollu, il⁠-⁠koppji jistaʼ jkollhom żwieġ hieni billi japplikaw il⁠-⁠pariri tal⁠-⁠Bibbja. Ara l⁠-⁠eżempji li ġejjin: Ħu ħsieb il⁠-⁠bżonnijiet tar⁠-⁠raġel jew il⁠-⁠mara tiegħek qabel tiegħek stess.—⁠ 1 Korintin 7:3⁠-⁠5; Filippin 2:3, 4 . Ħobbu u rrispettaw iktar lil xulxin.—⁠ Efesin 5:25, 33 . Tgħallem ikkontrolla dak li tgħid.—⁠ Proverbji 12:18 . Kun paċenzjuż u ħafif biex taħfer.—⁠ Kolossin 3:13, 14 . ^ par. 10 Ara l⁠-⁠artiklu " Iż⁠-⁠Żgħażagħ Jistaqsu . . . X'Nagħmel Jekk Issirli Pressjoni Biex Ikolli X'Naqsam Maʼ Xi Ħadd? " ^ par. 13 Ara l⁠-⁠artiklu " Familji li jirnexxu—⁠Kunu determinati li tibqgħu fiż⁠-⁠żwieġ ."
Il⁠-⁠Bibbja X'Tgħid dwar li Raġel u Mara Jgħixu Flimkien Mingħajr Ma Jkunu Miżżewġin?